**ELŐTERJESZTÉS**

**A KÉPVISELŐ-TESTÜLET**

**2020. június 30-i rendes ülésére**

**Előterjesztés**

**Védőnői pályázatok elbírálásáról**

A napirendet tárgyaló ülés dátuma: 2020.06.30.

A napirendet tárgyaló ülés: Szociális Bizottság, Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények**, különösen az adott tárgykörben hozott korábbi testületi döntések és azok végrehajtásának állása: ---

**2. Jogszabályi hivatkozások**: A közalkalmazottak jogállásáról szóló 1992.évi XXXIII. törvény vonatkozó rendelkezései

**3.Költségkihatások** és egyéb szükséges feltételeket, illetve megteremtésük javasolt forrásai:

A képviselő-testület által biztosított költségvetési keret

**4. Tényállás bemutatása:**

A jelenleg üres betöltetlen védőnői álláshelyen jelenleg a két szomszédos településen foglalkoztatott védőnő helyettesítéssel látják el.

Telki község Önkormányzata 149/2019.(XI.04.) számú önkormányzati határozatával döntött arról, hogy a megüresedett védőnői körzet betöltésére pályázati felhívást tesz közzé. Az elmúlt időszakban a védőnői álláshely betöltésére több pályázati kiírás is megjelent.

A legutóbbi pályázati kiírásra két pályázat érkezett.

A közalkalmazotti jogviszony- a Kjt. 20/A. §(1) bekezdése alapján - pályázat alapján létesíthető, csak olyan közalkalmazottat lehet kinevezni, aki a pályázaton részt vett és a pályázati feltételeknek megfelelt. A pályázatot a kinevezési jogkör gyakorlója írja ki. A Kjt. lehetőséget biztosít pályázati eljárás lefolytatása nélkül is közalkalmazott jogviszony létesítésére abban az esetben, ha a kinevezés határozott időre történik, továbbá a munkakör pályázat kiírása nélkül is betölthető olyan munkakör esetén, amely tekintetében – kilencven napon belül – már legalább két alkalommal eredménytelenül került sor pályázati felhívás kiírására.

A pályázati felhívás kötelező tartalmát a Kjt. 20/A.§ (3) bekezdése, közzétételének módját a Kjt. 20/A.§ (4) bekezdése, a pályázathoz csatolandó iratok, dokumentumok korét a Kjt.20/A.§ (5) bekezdés b), c) pontja, míg a pályázati feltételeket részben a Kjt. 20. § (2) bekezdése és a Kjt. egészségügyi intézményekben történő végrehajtásáról szóló 356/2008.(XII.31.) Korm. rendelet 13. § (1) bekezdése és 1. számú melléklete 1) 35. pontja (főiskolai, egyetemi végzettség, szakképzettség tekintetében), a pályázat benyújtásának határidejét a Kjt. 20/A. § (4) bekezdése, a pályázat elbírálásának határidejét a Kjt. 20/A. § (6) bekezdés b) pontja szabályozza.

A pályázati felhívásra érkezett pályázókat a Szociális Bizottság személyesen meghallgatja és javaslatot tesz a kinevezendő védőnő személyére.

Telki, 2020. június 22.

 Deltai Károly

 polgármester

**Határozati javaslat**

**Telki község Önkormányzat**

**képviselő-testület**

**/2020. (VI. .) Önkormányzati határozat**

**Határozata**

**Védőnői pályázatok elbírálásáról**

Telki Község Önkormányzat képviselő-testülete a Telki 1. számú védőnői körzetének védőnői álláshelyére …………………..( ……………….) nevezi ki közalkalmazotti jogviszonyba, 2020. ………. napi hatállyal határozatlan időre 3 hónap próbaidő kikötésével.

A védőnő illetményét és juttatásait a közalkalmazottak jogállásáról szóló 1992. évi XXXIII. évi törvény rendelkezései alapján, illetve annak az egészségügyi intézményekben történő végrehajtásáról szóló 356/2008. (XII. 31.) Korm. rendelet, valamint Telki község Önkormányzatának Cafetéria szabályzata szerint állapítja meg,

Felkéri és felhatalmazza a polgármestert a szükséges intézkedések megtételére.

Határidő: értelemszerűen

Felelős: polgármester